Prabu Willem I lêstari jumênêng ana ing Nederland. Sanajan sang nata ngudi marang karaharjaning praja, nanging ora sagêd ngrukunake pasulayane Nederland lor karo Nederland kidul. Golongan liberaal ora cocoge marang sang prabu, dene kamardikaning piwulang l.s.p. ora ditêtêpi; golongan Katoliek pênggrundêle, dene diprênata manut prênataning agama Protestan. Wusanane wong ing Nederland kidul padha ambalela.
